Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_26112019/Esitys_ryhmaperhepaivakoti_Pajunkissan_l(25842)
Timestamp: 2019-12-15 16:52:06+00:00
Document Index: 8840423

Matched Legal Cases: ['§ 111', '§ 71', '§ 109', '§ 110', '§ 112', '§ 113', '§ 114', '§ 115', '§ 117']

Esitys ryhmäperhepäiväkoti Pajunkissan lakkauttamisesta | Mikkeli
Esitys ryhmäperhepäiväkoti Pajunkissan lakkauttamisesta
Kasvatus- ja opetuslautakunta, kokous 26.11.2019
§ 111 Esitys ryhmäperhepäiväkoti Pajunkissan lakkauttamisesta
MliDno-2019-2167
Kaupunginvaltuuston päätöksen 18.6.2018 18.6.2018 § 71 mukaan 7.5.2018 Kaupunkirakenneselvityksen Ykköskorin keinoissa yhtenä kohtana on ryhmäperhepäiväkotien lakkauttaminen ja lasten sijoittaminen päiväkoteihin.
Harjumaassa sijaitsee ryhmäperhepäiväkoti Pajunkissa, jonka toiminta on supistunut syksyllä 2019 alkaen kahdeksasta lapsesta neljään lapseen. Samalla toinen työntekijöistä on siirtynyt muuhun yksikköön pois lähteneen työntekijän tilalle.
Vanhemmille pidettiin kuulemistilaisuus 14.11.2019. Samana päivänä oli myös työntekijän YT- lain mukainen kuuleminen. Kutsua huoltajille lähetettäessä ajatuksena oli keskustella Pajunkissan lakkaamisesta kesällä 2020. Yksi lapsista kuitenkin siirtyi syksyn aikana Pajunkissasta pois, minkä vuoksi huoltajien kanssa käytiin keskustelua siitä, olisiko lakkaaminen mahdollista jo vuoden 2019 loppuun mennessä, jolloin lapsille olisi järjestetty varhaiskasvatuspaikat päiväkodeista. Keskustelussa kävi kuitenkin ilmi sellaisia tekijöitä, että lakkauttaminen vuoden lopussa tulisi liian äkkiä. Päädyttiin siihen, että esitetään ryhmäperhepäiväkodin lakkaamista 19.6.2020 alkaen, minkä huoltajat kokivat kohtuullisena.
Vanhempien kuulemistilaisuudesta on kirjoitettu muistio, joka on liitteenä.
Työntekijä on kertonut halukkuudestaan siirtyä eri tehtäviin. Hänen tuleva tehtävänsä tarkentuu myöhemmin kevään 2020 aikana.
Kasvatus- ja opetuslautakunta päättää esittää kaupunginhallitukselle ja edelleen kaupunginvaltuustolle, että ryhmäperhepäiväkoti Pajunkissa lakkautetaan 19.6.2020 alkaen.
Kaupunginhallitus, päivähoidonohjaaja Heidi Juuti, varhaiskasvatusjohtaja Pirjo Vartiainen, kasvatus- ja opetusjohtaja Seija Manninen, sivistysjohtaja Virpi Siekkinen
Liite Koltk Muistio Ryhmäperhepäiväkoti Pajunkissan vanhempien kuulemistilaisuudesta.pdf (pdf, 72 kt)
§ 109 Ilmoitusasiat ja viranhaltijoiden päätökset tiedoksi
§ 110 Etelä-Savon urheiluakatemian ja Mikkelin kaupungin yhteistyösopimus vuodelle 2020
§ 112 Vanhalan koulun lakkaaminen ja yhdistäminen Kalevankankaan kouluun
§ 113 Peruskoulujen lukuvuosisuunnitelmien yhteenvedot lukuvuonna 2019-2020
§ 114 Oppilasalueet
§ 115 Talousseuranta 10/2019, kasvatus- ja opetuslautakunta
§ 117 Luopuminen klo 8 alkavista aamuista yläkoululaisten osalta (lisäpykälä)